text: Kommunuvalið 2020: Vel meg – tí eitt menniskja eri eg
text: #000000
text: Fáa tær eina Facebook-rammu fram til Kommunuvalið 2020, fyri at vísa á, at tú ynskir at meira dentur verður lagdur á sosiala trivnaðin og sálarligu heilsuna!
text: #000001
text: Sinnisbati ynskir at geva sítt íkast til valstríðið og politiska kjakið, við at seta sjóneykuna á ymisk politisk evni, sum felagið heldur vera viðkomandi í sambandi við komandi kommunuval. Vit ynskja við hesum at vísa á eina síðu av politiska kjakinum, sum vit meta er alt ov lítið er at síggja, og leggja dent á evni, sum eru viðkomandi fyri borgarar í samfelagnum, sum tíverri eiga ov lítla rúmd.
text: #000002
text: Eitt eru tung politisk og fíggjarlig mál, sum innkomuvegur, tunnlar, bygningar, kloakkir og grót. Eitt annað err sosial mál, sum røra borgararnar her og nú, og sum hava alstóran týdning fyri trivnaðin og sálarligu heilsuna.
text: #000003
text: Slagorðið hjá Sinnisbata fram til kommunuvalið hin 10. november er “Vel meg - tí eitt menniskja eri eg”.
  Tankarnir aftanfyri hetta slagorðið eru: Vit skulu hvør sær, tá vit fara á val eins og tey sum stilla upp til val, hugsa um menniskjað.
text: #000004
text: Tað kann tykjast sum um tað verður løgd nógv orka í stór tung politisk mál, heldur enn at síggja hvønn einstakan borgara í einum meira fjølbroyttum ljósi. Tí siga vit “Vel meg”, sum skal vísa til, at hugsað verður um teir borgarar, sum ikki fylla so nógv í politiska kjakinum - og “tí eitt menniskja eri eg”, tí tað at vera ein borgari í eina kommunu, har nógv verður gjørt fyri sosiala trivnaðin og har sálarliga heilsan verða tryggjað, hevur stóra týdning fyri, hvussu vit sum menniskju klára okkum og megna lívið, tá vit møta avbjóðingum.
text: #000005
text: Í sambandi við, at Sinnisbati komandi vikurnar fer at senda skriv til uppstillaðu valevnini kring landið og leggja ymisk ítøkilig politisk ynski út á heimasíðu felagsins at lesa, hava vit sniðgivið eina Facebook-rammu við slagorðinum. Vit vóna, at nógvir føroyingar vilja taka rammuna til sín og nýta hana fram til valið. Við rammuni ber til sum einstakur borgari í kommununum kring landið at vísa á, saman við Sinnisbata, at ynskt verður, at dentur verða lagdur á teg og meg sum menniskju. Ikki í staðin fyri nakað annað, men sum ein líka stórur partur.
text: #000006
text: Við hesum vilja vit ynskja øllum eitt sera gott val og gott valstríð til øll tykkum, sum eru uppstillað.
text: #000007
text: Lesarabrøv frá valevnum – val 2019
text: #000009